Պոլ Ժինիստի

**Պոլ Ժինիստի** (, ), ֆրանսիացի բանաստեղծ, մատենագետ, լրագրող, գրական և թատերական քննադատ։

## Կենսագրություն
Նրա մատենագիտական ակնարկները և պատմական հետազոտությունները, որոնք տպագրվել են տարբեր հանդեսներում, հրատարակվել են ամեն տարի և կրել են «Année littéraire» (1885—1893) անունը։ Տպագրել է բանաստեղծությունների մի քանի գրքեր (Փարիզյան հովվերգություններ, 1881), նովելների ժողովածուներ (Սերն անցնում է, ամեն ինչ անցնում է, 1885), դրամաներ և թատերգություններ, ինչպես նաև վեպեր, որոնցից շատերը թատերական կյանքից են։ Հրատարակել է թատրոնի և կինոյի դերասանուհիներ Ռոզալի Դյուտեի, տիկին Սակի և այլոց հիշատակարանները։ Ինքը ևս թողել է մի քանի հուշագրական գրքեր։ Նրա պատմվածքների «Երեքով սեր» գրքի առաջաբանը 1884 թվականին գրել է Մոպասանը։ Մոպասանը նաև Ժինտիստիին է նվիրել «Իմ հորեղբայր Սոստեն» նովելը։

1883 թվականին Մոսկվայի Կրեմլում Ալեքսանդր III թագադրության ժամանակ Ժինիստին ներկա էր որպես «Gil Blas»-ի թղթակից։ Ավելի ուշ ևս եղել է Ռուսաստանում։

1896-1906 թվականներին ղեկավարել է Օդեոն թատրոնը, մի քանի ամիս՝ Անդրե Անտուանի հետ։

1919 թվականին ղեկավարել է Ժողովրդական կրթության և արվեստի նախարարության ֆիլմարտադրության հսկողության բաժինը, նրա գործունեության այս ոլորտը (Ժորժ Սադուլը դրա մասին պատմել է իր «Կինոյի պատմության» մեջ) բողոք է առաջացրել մշակույթի բազմաթիվ ներկայացուցիչների մոտ։

## Բեմադրություն
1888 թվականին Ժինիստին լրագրող Հյուգ Լե Ռուի () հետ փարիզյան Օդեոն թատրոնում բեմադրել է 5 գործողություններով «Crime et Châtiment» դրաման, որը Դոստոևսկու «Ոճիր և պատիժ» վեպի վերափոխված տարբերակն էր։ Հետագայում նա վերափոխել է Ստենդալի «Պարմի մենաստանը» սիրավեպը (1919): Ժինիստիի պիեսները բեմադրել են Անդրե Անտուանը, Օրելյեն Լյունե Պոն և այլք։

## Հետաքրքիր փաստեր
Ժինիստիի «Սլավոնական» բանաստեղծության համար երաժշտություն է գրել Սեսիլ Շամինադը։
## Ընտրյալ երկեր
* Les Idylles parisiennes. Paris: P. Ollendorff, 1881
* La Marquise de Sade. Paris: Charpentier, 1901
* Paris intime en Révolution: ouvrage orné de gravures et de documents de l’epoque. Paris: Librairie Charpentier et Fasquelle, 1904
* La vie d’un théâtre. Paris: C. Delagrave, 1906
* Mémoires d’anonymes et d’inconnus (1814—1850). Paris: C. Delagrave, 1907
* Lucinde: roman de théâtre. Paris: Éd. du «Monde illustré», 1907
* Francine, actrice de drame: roman de la vie théâtrale. Paris: E. Fasquelle, 1909
* Mémoires et souvenirs de comédiennes (XVIIIe siècle). Paris: Louis-Michaud, 1914
* Anthologie du journalisme du XVIIe siècle à nos jours. Paris: Delagrave, 1917 (վերահր. 1920, 1933)
* Au seuil du bonheur: roman. Paris: E. Flammarion, 1923.
* Les Nids d’aigles: roman. Paris: E. Flammarion, 1924
* Les anciens boulevards. Paris: Hachette, 1925
* Tiberge: roman. Paris: E. Flammarion, 1927
* Eugène Sue. Paris: Berger-Levrault, 1929
* Le Crime des deux comédiens: roman. Paris: les Éditions de France, 1929
* Souvenirs de journalisme et de théâtre. Paris: les Éd. de France, 1930

## Ծանոթագրություններ

## Գրականություն
* Боринский К., Жинисти. Театр, его задачи, история и представители. Современная театральная жизнь. СПб: Издание В. В. Битнера, 1903
* Жинисти, Поль // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907

Կատեգորիա:Ֆրանսիացի բանաստեղծներ
Կատեգորիա:Ֆրանսիացի լրագրողներ
Կատեգորիա:Ֆրանսիացի քննադատներ
Կատեգորիա:20-րդ դարի բանաստեղծներ
Կատեգորիա:Ֆրանսիացի դրամատուրգներ
Կատեգորիա:Ֆրանսիացի պատմաբաններ
Կատեգորիա:Բանաստեղծներ այբբենական կարգով
Կատեգորիա:Ֆրանսիացի գրաքննադատներ
Կատեգորիա:Ֆրանսիացի վիպասաններ
Կատեգորիա:Թատերական քննադատներ